ריצ'ארד שיפר – רווחה ומשפט
קטגוריה: ריצ'ארד שיפר
אלימות פסיכיאטרים, מרינה גולן, עושק מטופל, קלון לפסיכיאטר, ריצ'ארד שיפר
ריצ'רד שיפר – פסיכיאטר שעשק מטופליו בדרך לכלא
21 בינואר 2016 6 ביולי 2017 בני
הפסיכיאטר שעשק את מטופלו – בדרך לכלא , מרינה גולן , 20.1.2016 , mynet
מאסר בפועל וקלון נגזרו על הפסיכיאטר מקיסריה שהורשע בעושק של מטופל מנתניה. סנגורו: "הביע צער, בושה וחרטה"
20 חודשי מאסר בפועל ופיצוי בסך עשרות אלפי שקלים – זה העונש שגזר בית משפט השלום בראשון לציון על ד"ר ריצ'רד שיפר. שיפר, בן 59 מקיסריה, שניהל את המרפאה לבריאות הנפש בנתניה וריכז את הטיפול בנכי צה"ל, הורשע בעושק ובהטרדת עד. השופטת שרית זמיר קבעה בהחלטתה בשבוע שעבר כי יוטל עליו גם קלון.
מכתב האישום המתוקן, שהוגש נגד שיפר כחלק מעיסקת הטיעון, עולה כי בשנת 2000 הוא קיבל לידיו את הטיפול בא' – נכה צה"ל מנתניה, הסובל מהפרעות דחק פוסט טראומטיות ומהפרעות אחרות, והופנה אליו דרך אגף השיקום של משרד הביטחון. במסגרת התוכנית הטיפולית שלו, ביקר א' במרפאתו של ד"ר שיפר בנתניה באופן קבוע, לשם קבלת טיפול ומעקב אחר מצבו הבריאותי – שירות שאמור היה לקבל ללא תשלום.
ריצ'רד שיפר – "לא מעידה חד פעמית, אלא דפוס פעולה" (צילום: חגי אופן)
באוקטובר 2012 נפטרה אמו של א', וחודשיים לאחר מכן, בדצמבר 2012, נפטר נכדו. אירועים אלו השפיעו על א', החמירו את מצבו הנפשי, ובהמשך גרמו לו לפתח תלות בפסיכיאטר שלו, שהיווה עבורו דמות משמעותית. מכתב האישום עולה, כי שיפר ניצל את מצבו של המטופל כדי לקחת ממנו מתנות כספיות, השתמש ברכבו, עבר בו שש תאונות דרכים ואף דאג לכך שהמתלונן ישתתף בתשלום בגין תיקון הרכב, באופן חלקי או מלא. בנוסף, לאחר שנודע לשיפר כי הפרקליטות שוקלת להעמידו לדין, הוא שלח מסרונים טורדניים ל-א'.
בסיכומי ההגנה, התמקד סנגרו של שיפר בנסיבות חייו האישיים של מרשו. לטענתו, מדובר בפסיכיאטר מוערך שעבד בשירות המדינה במשך שנים רבות מבלי שמעולם לא נפל רבב במעשיו. בנוסף נטען, כי לאחר גזר הדין צפוי שיפר לאבד את רישיונו לצמיתות. הסנגור התייחס למצבו הבריאותי הקשה של שיפר, שעבר שני ניתוחים מצילי חיים וכיום מוכר על ידי המוסד לביטוח לאומי כנכה בשיעור של 90 אחוז. "הנאשם הביע צער, בושה וחרטה על מעשיו", אמר הסנגור.
"הנאשם מרום מעמדו ותפקידו ניצל עד תום את האמון שרכש לו המתלונן והתלות שפיתח בו, על מנת להפיק טובות הנאה כלכליות משמעותיות", כתבה השופטת זמיר בהחלטתה. "אין מדובר במעידה חד פעמית, אלא בדפוס פעיל שהפעיל הנאשם מבלי להתעשת, במהלך תקופה ארוכה".
מתויג הרשעת פסיכיאטר, יחסי פסיכיאטר מטופל, מרינה גולן, מרפאת בריאות הנפש נתניה, ריצ'רד שיפרכתיבת תגובה
המרפאה לבריאות הנפש בנתניה, מרמה והפרת אמונים, עושק, עושק מטופל, ריצ'ארד שיפר
הפסיכיאטר ד"ר ריצ'רד שיפר הורשע בעושק מטופל
4 במרץ 2015 6 ביולי 2017 בני
פסיכיאטר הורשע בעושק מטופל , 27 בפברואר, 2015 | מאת: אופירה חסיד , KSN , קול השרון נתניה
ד"ר ריצ'רד פישר, אשר שימש מנהל המרפאה לבריאות הנפש בנתניה, הורשע בעקבות עסקת טיעון
ד"ר ריצ'רד פישר, אשר שימש מנהל המרפאה לבריאות הנפש בנתניה, הורשע בעקבות עסקת טיעון. שופטת בית משפט השלום בראשון לציון, שרית זמיר, הרשיעה השבוע, את ד"ר ריצ'רד פישר, אשר שימש מנהל המרפאה לבריאות הנפש בנתניה, בעבירת עושק והטרדת עד.
נגד ד"ר פישר הוגש, בתחילה, כתב אישום בעבירות של מרמה והפרת אמונים וכן עבירת הדחה בחקירה. ד"ר פישר (58) אשר ריכז את הטיפול בנכי צה"ל, הואשם שניצל את מעמדו וקיבל ממטופל אלפי שקלים ובנוסף השתמש ברכבו של המטופל ואף היה מעורב במספר תאונות עם הרכב, ששולמו על ידי המטופל.
במסגרת משפטו של ד"ר פישר, העיד פרופ' אברהם בלייך, מנהל בית חולים לב השרון, אליו מסונפת מרפאת נתניה. פרופ' בלייך בתשובה לשאלות התביעה מסר, כי ככל הידוע לו אגף השיקום של משרד הביטחון אמור לשלם על הטיפול וכי לא מקובל, שרופא פסיכיאטרי בשירות הציבורי, מקבל כסף ממטופל.
לשאלת התובע: "מה היית מצפה מרופא כזה לעשות, בא אליו מטופל ונותן לו כספים ולרופא לא נעים לפגוע ברגשות של המטופל" ענה פרופ' בלייך: "הייתי מצפה שיסביר לו באסרטיביות וברגישות הנדרשת שזה לא מקובל".
פרקליטו של ד"ר פישר טען, כי הכספים שהוא קיבל, כהלוואה, נעשו לאחר שהסתיים הטיפול ולא היו ביניהם יחסי מטפל מטופל.
עובדת אגף השיקום במשרד הביטחון במחוז דן העידה, כי המטופל שלח אליהם מייל ובו הוא סיפר שכספים שלו הועברו לד"ר פישר והוא אינו מחזיר אותם.
במהלך הדיון הגיעו הצדדים להסכמה על פיה יחזור ד"ר שיפר מכפירתו. במסגרת עסקת הטיעון הומרה עבירת המירמה הפרת האמונים לעבירת עושק ואילו עבירת הדחה בחקירה הומרה לעבירה של הטרדת עד.
בית המשפט נענה לבקשת פרקליטו לשלוח לתסקיר טרם הטיעונים לעונש. פרקליטו טען, כי "אני סבור שהגם שאין תסקיר חובה בעניינו, וראוי ורצוי שבפני בית המשפט תהיה התמונה השלמה אודות מצבו גם היום וגם בזמן ביצוע העבירה, על ידי שירות המבחן שהוא גוף מקצועי. נכון שמדובר באדם נורמטיבי, שאין לחובתו עבר פלילי, את כל זה ניתן לטעון בטיעונים לעונש. יחד עם זאת דווקא שמדובר באדם נורמטיבי, שהיה במעמד גבוה, פסיכיאטר מחוזי בעברו, רצוי ששירות המבחן ייתן תמונה מפורטת לגבי הנאשם ולכן אבקש להפנות אותו לשירות המבחן". לקול השרון – ksn נמסר, כי בית המשפט אישר ביצוע תסקיר על-ידי שירות המבחן – זאת בטרם ייקבע העונש.
מתויג אופירה חסיד, הטרדת עד, הרשעת פסיכיאטר בהטרדת עד, הרשעת פסיכיאטר בעושק, עושק מטופל, פרופ. אברהם בלייך, ריצ'רד שיפרכתיבת תגובה
18 בספטמבר 2014 23 בינואר 2017 בני